Foreningen Samkjøringen

Foreningen Samkjøringen var en forening bestående av norske kraftverk. Den ble stiftet i 1932 etter initiativ fra bl.a. Augustin Thoresen Paus og omfattet etter hvert de fleste elektrisitetsverkene på Østlandet. I 1937 ble staten ved Norges vassdrags- og elektrisitetsverk (NVE) medlem. I 1971 gikk foreningen sammen med tilsvarende foreninger i andre landsdeler i Samkjøringen av kraftverkene i Norge, som per 1988 omfattet 118 kraftverk. Samkjøringen hadde hovedkontor i Husebybakken ved Smestad i Oslo. Lokalene ble deretter overtatt av Statnett, som hadde sitt hovedkontor her fram til 11. mars 2013.Statnetts hovedkontor flytter til Nydalen , Statnett nyhetsarkiv

Oppgavene til Samkjøringen er i dag overtatt av den nordiske el-børsen Nord Pool ASA.

Referanser

Litteratur
Samkjøringen gjennom 25 år: 1932–1957, 1959

Kategori:Norske kraftselskaper
Kategori:Tidligere norske selskaper